

ที่ มท ๐๘20.3/ว 12 กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

5 มกราคม 2๕65

เรื่อง ขอความร่วมมือประสานองค์กรปกครองส่วนท้องถิ่นดำเนินงานตามกฎกระทรวงกำหนดหลักเกณฑ์ วิธีการ  
และแบบการเก็บสถิติและข้อมูล การจัดทำบันทึกข้อมูลรายละเอียด และรายงานสรุปผลการทำงาน  
ของระบบบำบัดน้ำเสีย พ.ศ. 2555

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมควบคุมมลพิษ ที่ ทส 0305/14509

ลงวันที่ 22 ธันวาคม 2564 จำนวน 1 ฉบับ

ด้วยกรมส่งเสริมการปกครองท้องถิ่นได้รับแจ้งจากกรมควบคุมมลพิษ กระทรวงทรัพยากรธรรมชาติและสิ่งแวดล้อมว่า ได้ออกกฎกระทรวงกำหนดหลักเกณฑ์ วิธีการ และแบบการเก็บสถิติและข้อมูล   
การจัดทำบันทึกรายละเอียด และรายงานสรุปผลการทำงานของระบบบำบัดน้ำเสีย พ.ศ. ๒๕๕๕ ซึ่งมีผลบังคับใช้ตั้งแต่วันที่ ๒ สิงหาคม ๒๕๕๕ ส่งผลให้เจ้าของหรือผู้ครอบครองแหล่งกำเนิดมลพิษที่มีระบบบำบัดน้ำเสีย  
เป็นของตนเอง ต้องจัดเก็บสถิติและข้อมูลซึ่งแสดงผลการทำงานของระบบบำบัดน้ำเสียในแต่ละวัน   
และจัดทำบันทึกรายละเอียดดังกล่าว (ทส. ๑) เก็บไว้ ณ สถานที่ตั้งแหล่งกำเนิดมลพิษและจัดทำรายงานสรุปผลการทำงานของระบบบำบัดน้ำเสียในแต่ละเดือน (ทส. ๒) จัดส่งให้เจ้าพนักงานท้องถิ่น ภายในวันที่ ๑๕ ของเดือนถัดไป โดยในการบริหารงานของกระทรวงทรัพยากรธรรมชาติและสิ่งแวดล้อม ได้มอบหมายให้สำนักงานทรัพยากรธรรมชาติและสิ่งแวดล้อมจังหวัดในฐานะเจ้าพนักงานควบคุมมลพิษ เป็นผู้เก็บรวบรวมรายงานสรุปผลการทำงานของระบบบำบัดน้ำเสีย (ทส. ๒) จากเจ้าพนักงานท้องถิ่นในเขตพื้นที่รับผิดชอบ   
ในการดำเนินการปี ๒๕๖๔ กรมควบคุมมลพิษดำเนินการปรับปรุงการกำหนดประเภทของแหล่งกำเนิดมลพิษ  
ที่จะต้องถูกควบคุมการปล่อยน้ำเสียลงสู่แหล่งน้ำสาธารณะหรือออกสู่สิ่งแวดล้อม ส่งผลให้ปัจจุบัน  
มีแหล่งกำเนิดมลพิษที่เข้าข่ายต้องดำเนินการตามกฎกระทรวงกำหนดหลักเกณฑ์ วิธีการ และแบบการเก็บสถิติและข้อมูล การจัดทำบันทึกรายละเอียด และรายงานสรุปผลการทำงานของระบบบำบัดน้ำเสีย พ.ศ. ๒๕๕๕ ประกอบด้วยโรงงานอุตสาหกรรมนิคมอุตสาหกรรม และเขตประกอบการอุตสาหกรรม อาคารบางประเภทและบางขนาด ที่ดินจัดสรร การเลี้ยงสุกร ท่าเทียบเรือประมงบางประเภท สถานีบริการน้ำมันเชื้อเพลิง   
บ่อเพาะเลี้ยงสัตว์น้ำชายฝั่ง บ่อเพาะเลี้ยงสัตว์น้ำกร่อย บ่อเพาะเลี้ยงสัตว์น้ำจืด และระบบบำบัดน้ำเสียรวมชุมชน

/ในการนี้...

-2-

ในการนี้ กรมส่งเสริมการปกครองท้องถิ่น ขอความร่วมมือจังหวัดแจ้งองค์กรปกครอง  
ส่วนท้องถิ่นดำเนินการในส่วนที่เกี่ยวข้อง โดยกรมควบคุมมลพิษ จะได้จัดอบรมเพื่อเสริมสร้างศักยภาพ  
ให้กับองค์กรปกครองส่วนท้องถิ่น และแจ้งรายละเอียดให้ทราบ รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น

ร.อสถ. ...........................................

ผอ.กสว. .........................................

ผอ.กง.ทช. ......................................

หน.กง. ..........................................

จนท. ..............................................

กลุ่มงานทรัพยากรธรรมชาติ

โทร. ๐-๒๒๔๑-๙๐๐๐ ต่อ 2113

ไปรษณีย์อิเล็กทรอนิกส์ saraban@dla.go.th.